
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 35 

14 Μαρτίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

31. Συμπλήρωση των διατάξεων του Π.Δ. 197/1993 

«Εισαγωγή σπουδαστών στο πρώτο έτος σπου¬ 
δών των σχολών ή τμημάτων της παραγρ. 1 του 
άρθρου 1 του Ν. 1351 /1983 με το σύστημα των 
γενικών εξετάσεων, διενέργεια γενικών εξετά¬ 
σεων, ορισμός βασικών μαθημάτων (ΦΕΚ 71/ 
Α71993). 1 

32. Κοινοί κανόνες και πρότυπα για τους Οργανι¬ 

σμούς επιθεώρησης και ελέγχου πλοίων και για 
τις συναφείς δραστηριότητες των ναυτικών αρ¬ 
χών σύμφωνα με την οδηγία 94/57/ΕΚ του συμ¬ 
βουλίου της 22 Νοεμβρίου 1994. 2 

33. Τροποποιήσεις και συμπληρώσεις διατάξεων του 

Κεφ. Β' του π.δ. 170/1996 «Κανονισμός κατάτα¬ 
ξης δοκίμων πυροσβετών και μεταθέσεων του 
πυροσβεστικού προσωπικού του Πυροσβετικού 
Σώματος. (ΦΕΚ 131/Α-). 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στις διορθώσεις σφαλμάτων του 
379/96 Π.Δ. αρμοδιότητας Υπουργείου Εμπορικής 
Ναυτιλίας. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 31 (1) 

Συμπλήρωση των διατάξεων του Π.Δ. 197/1993 «Εισα¬ 
γωγή σπουδαστών στο πρώτο έτος σπουδών των σχο¬ 
λών ή τμημάτων της παραγρ. 1 του άρθρου 1 του Ν. 
1351/1983 με το σύστημα των γενικών εξετάσεων, 
διενέργεια γενικών εξετάσεων, ορισμός βασικών μαθη¬ 
μάτων (ΦΕΚ 71/Α71993). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 3 του Ν. 
1771/1988 (ΦΕΚ 71τ.Α /1988). 

2. Τις διατάξεις του άρθρου 27 του Ν. 2081/1992 κατ’ 
εφαρμογή της οποίας βεβαιώνεται ότι από τις διατάξεις 


του Διατάγματος αυτού δεν προκαλεπαι πρόσθετη επιβά¬ 
ρυνση στον Κρατικό Προϋπολογισμό (ΦΕΚ 154 τ.Α7 
1992). 

3. Το αριθ. 2598/30.12.1996 έγγραφο του Πανεπιστημίου 
Μακεδονίας Οικονομικών και Κοινωνικών Επιστημών. 

5. Την 42/1997 γνωμοδότηση του Συμβουλίυ της ΕΠι- 
κρστείος με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Συμπληρώνουμε το άρθρο 5 του Π.Δ. 197/1993 ως 
ακολούθως: 

Στην περίπτωση «3 ΤΡΙΤΗ (3Η) ΔΕΣΜΗ» μετά τη 
φράση: «δημοσιογραφίας και μέσων μαζικής επικοινω¬ 
νίας., προστίθεται η φράση: «εκπαιδευτικής και κοινωνι¬ 
κής πολιτικής». 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Φεβρουάριου 1997 
0 ΓΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΡΑΣΙΜΟΣ ΑΡΣΕΝΗΣ 

-Φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 32 (2) 

Κοινοί κανόνες και πρότυπα για τους Οργανισμούς επιθε¬ 
ώρησης και ελέγχου πλοίων και για τις συναιρείς δρα¬ 
στηριότητες των ναυτικών αρχών σύμφωνα με την οδη¬ 
γία 94/57/ΕΚ του συμβουλίου της 22 Νοεμβρίου 1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1, 2, 3 και 4 του Ν. 
1338/1983 «εφαρμογή του Κοινοτικού δικαίου. (Α' 34), 
που τροποποιήθηκε από τα άρθρα 6 του Ν. 1440/1984 
(ΑΤΟ), και του άρθρου 3 του Ν. 1338/1983 όπως αντικα- 
τοστάθηκε από το άρθρο 65 του Ν. 1892/1990 (ΛΊ 01). 

2. Τις διατάξεις των άρθρων 2 παρ. 1,25παρ. 1,39 του 
Ν.Δ. 187/1973 (Α' 261). 








564 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Τις διατάξεις του άρθρου 36 του Π.Δ. 259/88 (ΦΕΚ 
117 Α’) «Οργανισμός Υπουργείου Εμπορικής Ναυτι¬ 
λίας». 

4. Το άρθρο 29Α του Ν. 1558/1985 (Α' 137), «Κυβέρ¬ 
νηση και Κυβερνητικά όργανα» όπως προστέθηκε με το 
άρθρο 27 του Ν. 2081/1992 (Α 154). 

5. Το γεγονός ότι από τις διατάξεις του παρόντος δεν 
προκαλεϊται δαπάνη σε βάρος του κρατικού προϋπολογι¬ 
σμού. 

6. Τις 322/2.11.95, 324/21.3.96 και 326/17.7.96 γνω¬ 
μοδοτήσεις του Συμβουλίου Εμπορικού Ναυτικού. 

7. Τις 643/95 και 515/96 γνωμοδοτήσεις του Συμβου¬ 
λίου της Επικράτειας μετά από πρόταση των Υπουργών 
Εθνικής Οικονομίας και Εμπορικής Ναυτιλίας, αποφασί¬ 
ζουμε: 

'Αρθρο 1 
Σκοπός 

Σκοπός του παρόντος διατάγματος είναι η προσαρμογή 
της Ελληνικής Νομοθεσίας προς τις διατάζεις της Οδη¬ 
γίας 94/57 ΕΚ του Συμβουλίου της 22 Νοεμβρίου 1994 
σχετικά με τους κοινούς κανόνες και πρότυπα για τους ορ¬ 
γανισμούς επιθεώρησης και ελέγχου πλοίων και για τις συ¬ 
ναφείς δραστηριότητες των ναυτικών αρχών. (Ι_ 319/ 
12.12.94 Επίσημη Εφημερίδα Ευρωπακών Κοιντοτή- 
των). 

Το παρόν διάταγμα θεσπίζει μέτρα τα οποία πρέπει να 
ακολουθούνται από τις αρμόδιες αρχές και τους οργανι¬ 
σμούς που ασχολούνται με την επιθεώρηση, τον έλεγχο 
και την πιστοποίηση πλοίων με στόχο τη συμμόρφωση 
προς τις διεθνείς συμβάσεις σχετικά με την ασφάλεια στη 
θάλασσα και την πρόληψη της θαλάσσιας ρύπανσης, προ¬ 
ωθώντας, ταυτόχρονα, το στόχο της ελεύθερης παροχής 
υπηρεσιών. Η διαδικασία αυτή περιλαμβάνει την ανάπτυξη 
και εφαρμογή απαιτήσεων ασφαλείας για το σκάφος, τη 
μηχανολογική και ηλεκτρολογική, εγκατάσταση και την 
εγκατάσταση ελέγχου για πλοία που εμπίπτουν στο πεδίο 
εφαρμογής των διεθνών συμβάσεων. 

Άρθρο 2 

('Αρθρο 2 της οδηγίας) 

Ορισμοί 

Γία τους σκοπούς του παρόντος διατάγματος νοούνται 
ως: 

(α) Πλοίο: Κάθε πλοίο το οποίο εμπίπτει στο πεδίο 
εφαρμογής των διεθνών συμβάσεων. 

(β) Επιβατηγό πλοίο: Κάθε πλοίο που έχει τη δυνατό¬ 
τητα να μεταφέρει περισσότερους από δώδεκα (12) επι¬ 
βάτες, 

(γ) Φορτηγό Πλοίο: Κάθε πλοίο που δεν είναι επιβα¬ 
τηγό. 

(δ) Πλοίο που φέρει σημαία κράτους μέλους: Κάθε 
πλοίο που είναι νηολογημένο σε ένα κράτος μέλος και φέ¬ 
ρει τη σημαία αυτού του κράτους μέλους σύμφωνα με τη 
νομοθεσία του, συμπεριλαμβανομένων των πλοίων που εί¬ 
ναι νηολογημένα στο ΕΙΙΒ03, αφάτου το νηολόγιο αυτό 
εγκριθεί από το Συμβούλιο της Ευρωπαϊκής Ένωσης. 
Πλοία τα οποία δεν ανταποκρίνοντα σ' αυτόν τον ορισμό 
εξομοιώνονται προς πλοία που φέρουν τη σημαία τρίτης 
χώρας. 


(ε) Επιθεωρήσεις και έλεγχοι: Οι επιθεωρήσεις κα 
έλεγχοι που είναι υποχρεωτικές βάσει των Διεθνών Συμ¬ 
βάσεων, 

(στ) Διεθνείς Συμβάσεις: Η Διεθνής Σύμβαση για την 
ασφάλεια της ανθρώπινης ζωής στη θάλασσα (ΠΑΑΖΕΟ) 
1974 (501Α8), που κυρώθηκε με το Ν. 1045/80 (ΦΕΚ 
95Α), η Διεθνής Σύμβαση για τις γραμμές φόρτωσης 
πλοίων (ΕΕ) 1966 που κυρώθηκε μετον Α.Ν. 391 /68 (ΦΕΚ 
Α125) και η Διεθνής Σύμβαση για τη αποφυγή της ρύπαν- 
σης της θάλασσας από πλοία (ΜΑΒΡΟΕ) 1973/1978 που 
κυρώθηκε με το Ν. 1269/82 (ΦΕΚ Α 89) καθώς και τα 
σχετικά με τις συμβάσεις αυτές πρωτόκολλα και τροπο¬ 
ποιήσεις και οι συναφείς κώδικες που έχουν υποχρεωτικά 
χαρακτήρα σε όλα τα κράτη μέλη και ισχύουν κατά την 22α 
Νοεμβρίου 1994. 

(ζ) Οργανισμός: Οι Νηογνώμονες ή άλλοι ιδιωτικοί φο¬ 
ρείς που εκτελούν εργασίες αξιολόγησης της ασφάλειας 
για λογαριασμό μιας Αρχής. 

(η) Αναγνωρισμένος Οργανισμός: Ο οργανισμός που 
έχει αναγνωριστεί σύμφωνα με το άρθρο 4 του παρόντος 
διατάγματος. 

(θ) Εξουσιοδότηση: Η πράξη με την οποία κράτος μέλος 
δίνει αρμοδιότητα ή μεταβιβάζει αρμοδιότητα σε αναγνω¬ 
ρισμένο οργανισμό. 

(ι) Πιστοποιητικό: Πιστοποιητικό το οποίο έχει εκδοθεί 
από κράτος μέλος ή για λογαριασμό του σύμφωνα με τις 
διεθνείς συμβάσεις. 

(ια) Πιστοποιητικό κλάσης: Έγγραφο το οποίο εκδίδεται 
από νηογνώμονα και πιστοποιεί την κατασκευαστική και 
μηχανική καταλληλότητα πλοίου για κάποια συγκεκριμένη 
χρήση ή υπηρεσία, σύμφωνα με τους κανόνες και κανονι¬ 
σμούς του συγκεκριμένου νηογνώμονα. 

(ιβ) Πιστοποιητικό ασφάλειας ραδιοεπικοινωνιών φορ¬ 
τηγού πλοίου: 

Το πιστοποιητικό το οποίο εισάγουν οι τροποποιημένοι 
κανόνες ραδιοεπικοινωνιών ΠΑΑΖΕΘ 74/78 (30ΕΑ3), 
που υιοθετήθηκαν από τον ΙΜΟ, και το οποίο περιλαμβά¬ 
νει, κατά τη διάρκεια μεταβατικής περιόδου η οποία λήγει 
την 1η Φεβρουάριου 1999, το Πιστοποιητικό Ασφάλειας 
Ραδιοτηλεγραφίας Φορτηγού Πλοίου και το Πιστοποιητικό 
Ασφάλειας Ραδιοτηλεφωνίας Φορτηγού Πλοίου. 

(ιγ) Τόπος εγκατάστασης: Ο τόπος όπου ευρίσκεται η 
έδρα, η κεντρική διοίκηση ή η κύρια εγκατάσταση ενός ορ¬ 
γανισμού. 

(ιδ) Υ.Ε.Ν.: Το Υπουργείο Εμπορικής Ναυτιλίας που 
εδρεύει στον Πειραιά. 

(ιε) Δ.Ε.Ε.Π.: Η Διεύθυνση Ελέγχου Εμπορικών Πλοίων 
του Υπουργείου Εμπορικής Ναυτιλίας που εδρεύει στον 
Πειραιά. 

(ιστ) Λιμενικές Αρχές: Τα Κεντρικά Λιμεναρχεία, Λιμε¬ 
ναρχεία, Υπολιμεναρχεία. 

Άρθρο 3 

(Άρθρο 3 της οδηγίας) 

1. Η ΔΕΕΠ είναι σύμφωνα με τις διατάξεις του Ν.Δ. 
187/73 (Α 261). του Ν. 1045/80 (Α' 95), του Ν. 1269/82 
(Α 89), και του Α.Ν. 391/68 (Α 125) αρμόδια για την εφαρ¬ 
μογή των διατάξεων των διεθνών συμβάσεων, και ειδικό¬ 
τερα εκείνων που αφορούν την επιθεώρηση και τον 
έλεγχο των πλοίων με Ελληνική σημαία, την έκδοση των 
προβλεπομένων πιστοποιητικών και πιστοποιητικών 
απαλλαγής αυτών καθώς και για τον έλεγχο και την παρα- 

κολούθηση του έργου των εξουσιοδοτημένων οργανι¬ 
σμών. 

2. (α) Για τα πλοία με Ελληνική σημαία μόνο αναγνωρι¬ 
σμένοι από το ΥΕΝ ή άλλο κράτος - μέλος της Ευρωπαϊ¬ 
κής Ένωσης οργανισμοί εξουσιοδοτούνται να αναλαμβά¬ 
νουν πλήρως ή εν μέρει, τη διενέργεια επιθεωρήσεων και 
ελέγχων που αφορούν πιστοποιητικά, περιλαμβανομένων 
και εκείνων για την αξιολόγηση της τήρησης του άρθρου 
11 του διατάγματος αυτού και, εφόσον χρειάζεται, εκδί¬ 
δουν ή ανανεώνουν τα σχετικά πιστοποιητικά. 

(β) Όσον αφορά το πιστοποιητικό ασφαλείας ραδιοεπι¬ 
κοινωνιών φορτηγού πλοίου, οι αναγωρισμένοι οργανισμοί 
μπορούν να επιθεωρούν φορτηγά πλοία με Ελληνική ση¬ 
μαία και να εκδίδουν το πιο πάνω πιστοποιητικό είτε αυτά 
φέρουν εξοπλισμό ραδιοτηλεγραφίας ή/και ραδιοτηλε¬ 
φωνίας είτε ραδιοεξοπλισμό παγκόσμιου συστήματος κιν¬ 
δύνου και ασφαλείας (6Μ033) 

(γ) Όσον αφορά επίσης το πιστοποιητικό ασφαλείας 
ραδιοεπικοινωνιών, τεχνικές εταιρείες, οι οποίες δια¬ 
θέτουν ειδικευμένο προσωπικό με τα προσόντα που κα¬ 
θορίζονται στην παράγραφο 2 του άρθρου 24 του Π.Δ. 
362/84 (Α' 124), μπορούν εφόσον εξουσιοδοτηθούν από 
το ΥΕΝ να διενεργούν τις προβλεπόμενες από τη Διεθνή 
Σύμβαση ΠΑΑΖΕΘ 1974 και την εθνική νομοθεσία επιθε¬ 
ωρήσεις τηλεπικοινωνιακού τομέα και να εκδίδουν το πι¬ 
στοποιητικό ασφαλείας ραδιοεπικοινωνιών φορτηγού 
πλοίου μόνο για τα φορτηγά πλο’ια με Ελληνική σημαία που 
φέρουν εξοπλισμό ροδιοτηλεγραφίας ή/και ραδιοτηλε¬ 
φωνίας. 

Οι εταιρείες που επιλέγονται οφείλουν: 

(1) Να επιδεικνύουν προθυμία συνεργασίας με τη ΔΕΕΠ 
και τις Λιμενικές Αρχές, όταν πρόκειται για πλοία που 
έχουν επιθεωρήσει και εφοδιάσει με τα προβλεπόμενα πι¬ 
στοποιητικά ραδιοεπικοινωνιών προκειμένου ιδίως να 
διευκολύνεται η αποκατάσταση αναφερομένων ελλεί¬ 
ψεων ή άλλων αποκλίσεων και να αναφέρουν τα αποτελέ¬ 
σματα των επιθεωρήσεων που έχουν διενεργήσει για να 
διαπιστωθεί αν η κατάσταση ενός πλοίου ανταποκρίνεται 
στις ενδείξεις των πιστοποιητικών ασφαλείας στην Αρχή 
που ζήτησε την επιθεώρηση και στη ΔΕΕΠ. 

(ιι) Να αναστέλλουν την ισχύ των πιστοποιητικών που 
έχουν εκδόσει, όταν η κατάσταση του πλο'ιου δεν ανταπο- 
κρίνεται προς τις ενδείξεις αυτών ενημερώνοντας τηλε¬ 
γραφικά τη ΔΕΕΠ. 

(ιιι) Να υποβάλλουν στη ΔΕΕΠ αντίγραφα των προβλε- 
πομένων σχεδίων και λοιπών στοιχείων των εκθέσεων επι¬ 
θεωρήσεων και των εκδιδομένων πιστοποιητικών. 

Η παρεχομένη εξουσιοδότηση στις εν λόγω εταιρείες 
μπορεί να ανακληθεί σε περιπτώσεις που διαπιστωθεί από 
τη ΔΕΕΠ ότι αυτές δεν σνταποκρίνονται επαρκώς και ικα¬ 
νοποιητικά στις απαιτήσεις της εξουσιοδότησης. Τέτοιες 
περιπτώσεις ενδεικτικά θεωρούνται η πλημμελής ή 
εσφαλμένη εκτέλεση επιθεωρήσεων από τους επιθεωρη¬ 
τές της εταιρείας, η έκδοση, θεώρηση, παράταση ή ανα¬ 
νέωση πιστοποιητικών χωρίς να πραγματοποιηθεί η προ- 
βλεπόμενη επιθεώρηση. 

(δ) Σε όλες τις περιπτώσεις την πρώτη έκδοση των πι¬ 
στοποιητικών απαλλαγής την εγκρίνει η ΔΕΕΠ. 

(ε) Οι επιθεωρήσεις των επιβατηγών πλοίων με Ελλη¬ 
νική σημαία και η έκδοση των προβλεπομένων πιστοποιη¬ 
τικών ασφαλείας αυτών ενεργείται από τη ΔΕΕΠ εκτός 
από τις περιπτώσεις που ρητά προβλέπεται διαφορετικά 


στο διάταγμα αυτό. 

3. Το παρόν άρθρο δεν αφορά την πιστοποίηση ναυτι¬ 
κού εξοπλισμού ειδικού χαρακτήρα. 

Άρθρο 4 

(Άρθρο 4 της οδηγίας 

1. Οι οργανισμοί που αναγνωρίζονται πρέπει να πλη¬ 
ρούν τα κριτήρια του παραρτήματος του παρόντος διατάγ¬ 
ματος. Κάθε οργανισμός που ζητεί την αναγνώρισή του, 
πρέπει να υποβάλλει στη ΔΕΕΠ πλήρη στοιχεία και απο¬ 
δείξεις όσον αφορά τη συμμόρφωσή του προς τα κριτήρια 
αυτά. Η αναγνώριση γνωστοποιείται με έγγραφο στον ορ¬ 
γανισμό που αναγνωρίζεται. 

2. Το ΥΕΝ κοινοποιεί στην Ευρωπαϊκή Επιτροπή και τα 
λοιπά κράτη μέλη τους οργανισμούς που έχει αναγνωρί¬ 
σει. 

3. Το ΥΕΝ μπορεί να ζητήσει από την Ευρωπαϊκή Επι¬ 
τροπή την αναγνώριση για τρία έτη οργανισμών που πλη¬ 
ρούν όλα τα κριτήρια του παραρτήματος του διατάγματος 
αυτού εκτός από εκείνα που αναφέρσνται στις παραγρά¬ 
φους 2 και 3 του τμήματος «ΓΕΝΙΚΑ» του παραρτήματος. 
Τα αποτελέσματα της ενεργουμένης σύμφωνα με την πα¬ 
ράγραφο αυτή αναγνώρισης ενός οργανισμού περιορίζο¬ 
νται στη χώρα. Ο περιορισμός αυτός παύει να ισχύει εφ’ 
αποφασισθεί από την Ευρωπαϊκή Επιτροπή η παράταση 
της αναγνώρισης του οργανισμού. 

Άρθρο 5 

(Άρθρο 5 της οδηγίας) 

1. Κατά την εφαρμογή της παραγράφου 2 του άρθρου 3 
του διατάγματος αυτού, το ΥΕΝ δε μπορεί κατ’ αρχήν να 
αρνηθεί να εξουσιοδοτήσει οποιονδήποτε από τους ανα¬ 
γνωρισμένους σύμφωνα με το άρθρο 4 παράγραφος 1 του 
διατάγματος αυτού οργανισμούς που είναι εγκατεστημέ¬ 
νοι στην Κοινότητα να αναλάβει τα καθήκοντα αυτά, με 
την επιφύλαξη των διατάξεων των άρθρων 6 και 9 του δια¬ 
τάγματος αυτού. Μπορεί ωστόσο, να περιορίζει τον 
αριθμό των οργανισμών που εξουσιοδοτεί ανάλογα με τις 
ανάγκες του, εφόσον συντρέχουν διαφανείς και αντικει¬ 
μενικοί λόγοι. Το ΥΕΝ όταν διαπιστώσει ότι άλλο κράτος - 
μέλος περιορίζει τον αριθμό των οργανισμών χωρίς να συ¬ 
ντρέχουν διαφανείς και αντικειμενικοί λόγοι μπορεί να ζη¬ 
τήσει από την Ευρωπαϊκή Επιτροπή να θεσπίσει κατάλ¬ 
ληλα μέτρα. 

2. Προκειμένου το ΥΕΝ να αποδεχθεί κάποιος οργανι¬ 
σμούς εγκατεστημένου σε τρίτη χώρα να εκτελεί τα καθή¬ 
κοντα που αναφέρονται στο άρθρο 3 του διατάγματος αυ¬ 
τού ή μέρος των καθηκόντων αυτών, μπορεί να ζητήσει 
από την εν λόγω τρίτη χώρα αμοιβαία αναγνώριση για εκεί¬ 
νους τους αναγνωρισμένους οργανισμούς που είναι εγκα¬ 
τεστημένοι στην Κοινότητα. 

Άρθρο 6 

(Άρθρο 6 της οδηγίας) 

1. Το ΥΕΝ καθορίζει τις σχέσεις συνεργασίας του με 
τους οργανισμούς που ενεργούν για λογαριασμό του, με 
την υπογραφή επίσημης γραπτής και χωρίς διακρίσεις 
συμφωνίας στην οποία εκτίθενται τα συγκεκριμένα καθή¬ 
κοντα και ο ρόλος των οργανισμών. Η πιο πάνω συμφωνία 
υπογράφεται από τον Υπουργό Εμπορικής Ναυτιλίας ή τον 
εκπρόσωπο που ορίζεται απ’ αυτόν και από τον πρόεδρο 
του υπό εξουσιοδότηση οργανισμού ή τον εκπρόσωπο που 

ορίζεται απ’ αυτόν. Το πρότυπο της πιο πΰνω συμφωνίας 
θα πρέπει να δημοσιευθεί το αργότερο σε δέκα μήνες από 
τη δημοσίευση του παρόντος διατάγματος. 

2. Η πιο πάνω συμφωνία περιλαμβάνει: 

(α) Διατάξεις οι οποίες εκτίθενται στο προσάρτημα II 
της απόφασης Α. 739 (18) του ΙΜΟ σχετικά με τις κατευ¬ 
θυντήριες γραμμές για την εξουσιοδότηση οργανισμών 
που ενεργούν για λογαριασμό των αρχών, ως έχει κατά την 
22α Νοεμβρίου 1994. 

(β) διατάξεις για τη δινέργεια περιοδικού ελέγχου από 
τη ΔΕΕΠ σχετικά με την άσκηση των καθηκόντων τα οπο’ια 
οι οργανισμοί αναλαμβάνουν για λογαρισμό του ΥΕΝ. 

(γ) δυνατότητα εκτάκτων και λεπτομερών επιθεωρή¬ 
σεων των πλοίων, 

(δ) διατάξεις για τη διαβίβαση βασικών πληροφοριών 
σχετικά με την κατάταξη των πλοίων του στόλου τους στην 
κλάση τους, τις μεταβολές κλάσης ή τη διαγραφή πλοίων 
από την κλάση τους. 

3. Η συμφωνία περιλαμβάνει την υποχρέωση για τον 
αναγνωρισμένο οργανισμό να διατηρεί αντιπροσωπεία 
στην Ελλάδα. Η απαίτηση αυτή ικανοποιείται με αντιπρο¬ 
σωπεία η οποία έχει νομική προσωπικότητα σύμφωνα με 
τις διατάξεις της εθνικής νομοθεσίας και υπόκειται στη δι¬ 
καιοδοσία των Ελληνικών δικαστηρίων. 

4. Η ΔΕΕΠ αποστέλλει στην Ευρωπαϊκή Επιτροπή αντί¬ 
γραφο των συμφωνιών που υπογράφονται με οργανι¬ 
σμούς. 

Άρθρο 7 

(Αρθρο 9 της οδηγίας) 

1. Το ΥΕΝ, σε περίπτωση που κληθεί απά την Ευρω¬ 
παϊκή Επιτροπή σύμφωνα με τη διαδικασία που προβλέ¬ 
πει το άρθρο 13 της οδηγίας 94/57 Ε.Κ. ανακαλεί την 
αναγνώριση οργανισμών τους οποίους αυτό έχει αναγνω¬ 
ρίσει σύμφωνα με το άρθρο 4 του διατάγματος αυτού και 
που έχουν παύσει να πληρούν τα κριτήρια του παραρτήμα¬ 
τος του διατάγματος αυτού ανάλογα με την περίπτωση. 

2. Το ΥΕΝ μπορεί να ζητήσει από την Ευρωπαϊκή Επι¬ 
τροπή την ανάκληση της αναγνώρισης ενός Οργανισμού 
όταν διαπιστώσει ότι ο οργανισμός αυτός έχει παύσει να 
πληρεί τα κριτήρια του παραρτήματος του διατάγματος 
αυτού. 

Άρθρο 8 

(Άρθρο 10 οδηγίας) 

Ανεξάρτητα από τα κριτήρια τα οποία καθορίζονται στο 
παράρτημα, όταν το ΥΕΝ θεωρήσει ότι δεν είναι πλέον δυ¬ 
νατό κάποιος αναγνωρισμένος οργανισμός να έχει εξου¬ 
σιοδότηση να εκτελεί για λογαριασμό του τα καθήκοντα 
που αναφέρονται στο άρθρο 3 του διατάγματος αυτού, 
μπορεί να αναστέλλει τη σχετική εξουσιοδότηση. 

Στην περίπτωση αυτή, το ΥΕΝ ενημερώνει χωρίς καθυ¬ 
στέρηση της Ευρωπαϊκή Επιτροπή και τα υπόλοιπα κράτη 
μέλη για την απόφασή του, επικαλούμενο τους ουσιαστι¬ 
κούς λόγους που το οδήγησαν σε αυτή. 

Το ΥΕΝ ενημερώνεται από την Ευρωπαύτή Επιτροπή 
εάν η απόφασή του να αναστείλει την εξουσιοδότηση θε¬ 
ωρείται δικαιολογημένη ή όχι σοβαρών κινδύνων για την 
ασφάλεια ή το περιβάλλον και στην περίπτωση που η από¬ 


φασή του δεν θεωρηθεί δικαιλογημένη ανακαλεί την πιό 
πάνω αναστολή. 

Άρθρο 9 

( Αρθρο 11 της οδηγίας) 

1. Το ΥΕΝ ελέγχει το έργο των αναγνωρισμένων οργανι¬ 
σμών που ενεργούν για λογαριασμό του για τους σκοπούς 
του άρθρου 3 παράγραφος 2 του διατάγματος αυτού προ- 
κειμένου να διαπιστώνει ότι εκπληρούν πράγματι τα καθή¬ 
κοντα τα οποία αναφέρονται στο εν λόγω άρθρο κατά 
τρόπο ικανοποιητικό και ότι οι οργανισμοί αυτοί πληρούν 
τα κριτήρια του παραρτήματος του διατάγματος αυτού. 
Αυτό είναι δυνατό να επιτυγχάνεται με άμεση παρακολού¬ 
θηση των αναγνωριμένων οργανισμών από τη ΔΕΕΠ ή, 
στην περίπτωση οργανισμών που είναι εγκατεστημένοι σε 
άλλο κράτος μέλος, με την αντίστοιχη παρακολούθηση 
των οργανισμών αυτών από την Αρχή του άλλου κράτους 
μέλους. 

2. Το ΥΕΝ εκτελεί αυτό το καθήκον ανά διετία και διαβι¬ 
βάζει στα άλλα κράτη μέλη και την Ευρωπαϊκή Επιτροπή 
έκθεση των αποτελεσμάτων της εν λόγω παρακολούθη¬ 
σης το αργότερο έως τις 31 Μαρτίου κάθε έτους που ακο¬ 
λουθεί τα έτη για τα οποία πραγαμτοποιήθηκε ο έλεγχος 
της συμμόρφωσης. 

3. Στην περίπτωση που το ΥΕΝ επιλέξει, για την εκτέ¬ 
λεση αυτού του καθήκοντος, να βασίζεται στην εκ μέρους 
άλλου κράτους παρακολούθηση, η έκθεσή του θα υπο¬ 
βάλλεται το αργότερο μέχρι τις 30 Ιουνίου κάθε έτους που 
ακολουθεί το έτος για το οποίο πραγματοποιήθηκε ο 
έλεγχος της συμμόρφωσης. 

4. Το ΥΕΝ διαβιβάζει στην Ευρωπαϊκή και τα άλλα κράτη 
μέλη κάθε πληροφορία σχετική με την αξιολόγηση των 
επιδόσεων των οργανισμών. 

Αρθρο 10 

(Άρθρο 12 της οδηγίας) 

1. Κατά την άσκηση των διαιωμάτων επιθεώρησης και 
των υποχρεώσεών τους κατά τον έλεγχο των πλοίων 
στους Ελληνικούς λιμένες η ΔΕΕΠ και οι Λιμενικές Αρχές: 

(α) Εξασφαλίζουν ότι τα πλοία που φέρουν τη σημαία 
τρίτων χωρών δεν αντιμεπωπίζονται ευνοϊκότερα απ’ ότι 
πλοία που έχουν το δικαίωμα να φέρουν τη σημαία κρά¬ 
τους μέλους. Το γεγονός ότι, τα πιστοποιητικά του πλοίου 
και το πιστοποιητικό κλάσης, έχουν εκδοθεί από οργανι¬ 
σμό ο οποίος δεν πληροί τα κριτήρια του παραρτήματος, 
εξαιρουμένων των οργανισμών που αναγνωρίζονται σύμ¬ 
φωνα με το άρθρο 4 παράγραφοι 3 και 4 του διατάγματος 
αυτού, αποτελεί ένα από τα πρωταρχικά κριτήρια για την 
επιλογή πλοίων προς επιθεώρηση. 

(β) Σε περίπτωση που τα πλοία δεν πληρούν τα διεθνώς 
σύμφωνη μένα πρότυπα, λαμβάνουν κατάλληλα μέτρα και 
αναφέρουν στην Ευρωπαϊκή Επιτροπή καθώς και στη 
Γραμματεία του Μνημονίου Συνεννόησης για τον ’Ελεγχο 
των πλοίων, εάν τυχόν επισημάνθηκαν έγκυρα πιστοποιη¬ 
τικά τα οποία έχουν εκδοθεί από οργανισμούς που ενερ¬ 
γούν για λογαριασμό του κράτους της σημαίας του πλοίου 
και αφορούν σε πλοίο το οποίο δεν πληροί τις σχετικές 
απαιτήσεις των διεθνών συμβάσεων ή οποιαδήποτε παρά¬ 
λειψη πλοίου εφοδιασμένου με έγκυρο πιστοποιητικό 
κλάσης, εφόσον η παράλειψη αφορά σημεία καλυπτόμενα 
από το πιστοποιητικό αυτό. 

2. Το ΥΕΝ τηρεί μητρώο επιδόσεων των οργανισμών 

που ενεργούν για λογαριασμό των κρατών της σημαίας του 
πλοίου. Το μητρώο αυτό ενημερώνεται ετησίως και διανέ¬ 
μεται στα υπόλοιπα κράτη μέλη και την Ευρωπαϊκή Επι¬ 
τροπή. 

Άρθρο 11 

(Άρθρο 14 της οδηγίας) 

1. Τα με ελληνική σημαία πλοία πρέπει να κατασκευά¬ 
ζονται και συντηρούνται σύμφωνα με τις απαιτήσεις ανα¬ 
γνωρισμένου οργανισμού όσον αφορά στο σκάφος, στη 
μηχανολογική και στην ηλεκτρολογική εγκατάσταση και 
στην εγκατάσταση ελέγχου. 

Σε κλάση εξουσιοδοτημένου οργανισμού πρέπει να εί¬ 
ναι εντεταγμένα: 

α) τα επιβατηγέ πλοία με ελληνική σημαία πάνω από 
1500 κ.ο.χ., 

β) τα ταχύπλοα ή δυναμικώς υποστηριζόμενα σκάφη: 

ι) πάνω από 200 κ.ο.χ. τα οποία αναγνωρίζονται μετά 
την θέση σε ισχύ του διατάγματος αυτού και 

ιι) πάνω από 200 κ.ο.χ. και κάτω για τα πέντε πρώτα έτη 
της κυκλοφορίας τους στην Ελλάδα. 

Η Δ. Ε ,Ε. Π. μπορεί να εκδίδει πιστοποιητικά για πλοία με 
Ελληνική σημαία, που δεν είναι εντεταγμένα σε κλάση ορ¬ 
γανισμού, εφόσον για την έκδοση του πιστοποιητικού λαμ- 
βάνονται υπόψη και εφαρμόζονται εκτός των διατάξεων 
των Διεθνών Συμβάσεων και της εθνικής νομοθεσίας και 
οι κανονισμοί ενός αναγνωρισμένου οργανισμού, όσον 
αφορά στο σκάφος, στη μηχανοηλεκτρολογική εγκατά¬ 
σταση, και στην εγκατάσταση ελέγχου. 

2. Το ΥΕΝ μπορεί να χρησιμοποιεί κανόνες που θεωρεί 
ισοδυνάμους προς εκείνους ενός αναγνωρισμένου οργα¬ 
νισμού μόνο υπό τον ορό ότι τους κοινοποιεί αμέσως στην 
Επιτροπή σύμφωνα με τη διαδικασία της οδηγίας 83/189/ 
ΕΟΚ, που ενσωματώθηκε στην εθνική νομοθεσία με το 
π.δ- 206/1987 (Α94) ως έχει τροποποιηθεί και ισχύει, κα¬ 
θώς και στα άλλα κράτη μέλη, και υπό τον όρο ότι δεν 
έχουν απστελέσει αντικείμενο ενστάσεων άλλου κράτους 
μέλους ή της Ερωπαϊκής Επιτροπής και δεν έχουν κριθεί 
ως μη ισοδύναμοι από την Ευρωπαϊκή Επιτροπή. 

Άρθρο 12 

(Αρθρο 15 της οδηγίας) 

1. Οι αναγνωρισμένοι οργανισμοί πραγματοποιούν δια- 
βουλεύσεις μεταξύ τους περιοδικά, με σκοπό τη διατή¬ 
ρηση της ισοδυναμίας όσον αφορά τα τεχνικά τους πρό¬ 
τυπα και την εφαρμογή των προτύπων αυτών. Οι ως άνω 
οργανισμοί υποβάλλουν περιοδικές εκθέσεις στην Ευρω¬ 
παϊκή Επιτροπή και στη ΔΕΕΠ σχετικά για κάθε θεμελιώ¬ 
δους σημασίας πρόοδο που σημειώνεται ως προς τα πρό¬ 
τυπα. 

2. Οι αναγνωρισμένοι οργανισμοί οφείλουν να επιδει¬ 
κνύουν προθυμία συνεργασίας με τη ΔΕΕΠ και τις Λιμενι¬ 
κές Αρχές, όταν πρόκειται για πλοία που είναι εντεταγ- 
μένα στην κλάση τους, προκειμένου ιδίως να διευκολύνε¬ 
ται η αποκατάσταση αναφερόμενων ελλείψεων ή άλλων 
αποκλίσεων. 

3. Οι αναγνωρισμένοι οργανισμοί παρέχουν στη ΔΕΕΠ 
κάθε πληροφορία σχετική με μεταβολές κλάσης ή τη δια¬ 
γραφή πλοίων με Ελληνική σημαία από την κλάση τους. 

4. Οι αναγνωρισμένοι οργανισμοί δεν εκδίδουν πιστο¬ 
ποιητικά για πλοίο με Ελληνική σημαία που έχει διαγράφει 
από την κλάση τους ή που αλλάζει κλάση για λόγους 


ασφαλείας πριν να ζητήσουν τη γνώμη της ΔΕΕΠ προκει¬ 
μένου να προσδιοριστεί κατά πόσον απαιτείται πλήρης 
επιθεώρηση. 

Άρθρο 13 

Προσαρτάται και αποτελεί αναπόσπαστο μέρος του πα¬ 
ρόντος το πιό κάτω παράρτημα. 

ΠΑΡΑΡΤΗΜΑ 

Ελάχιστα κρπήρια για τους οργανισμούς που αναφέρο- 
νται στο άρθρο 3. 

Α. ΓΕΝΙΚΑ 

1. 0 αναγνωρισμένος οργανισμός πρέπει να είναι σε 
θέση να αποδεικνύει ότι διαθέτει εκτεταμένη πείρα σε θέ¬ 
ματα σχεδιασμού και κατασκευής εμπορικών πλοίων. 

2. Ο οργανισμός πρέπει να διαθέτει στην κλάση του 
στόλο τουλάχιστον χιλίων (1.000) ωκεανοπόρων πλοίων 
(άνω των εκατό (100) κοχ) με ολική χωρητικότητα όχι μι¬ 
κρότερη από πέντε (5) εκατομμύρια κοχ. 

3. Ο οργανισμός πρέπει να απασχολεί αριθμό μελών τε¬ 
χνικού προσωπικού ανάλογο προς τον αριθμό των πλοίων 
των εντεταγμένων στην κλάση του. Για την κάλυψη των 
απαιτήσεων της παραγράφου 2 απαιτούνται τουλάχιστον 
εκατό (100) επιθεωρητές αποκλειστικής απασχόλησης. 

4. Ο οργανισμός πρέπει να διαθέτει ολοκληρωμένο σύ¬ 
στημα κανόνων και κανονισμών για το σχεδιασμό, την κα¬ 
τασκευή και την περιοδική επιθεώρηση εμπορικών 
πλοίων, οι οποίοι να δημοσιεύονται και να αναβαθμίζονται 
συνεχώς, και να βελτιώνονται μέσω προγραμμάτων έρευ¬ 
νας και ανάπτυξης. 

5. Ο οργανισμός πρέπει να δημοσιεύει σε ετήσια βάση 
τον κατάλογο των πλοίων που παρακολουθεί. 

4. Ο οργανισμός δεν πρέπει να είναι υπό τον έλεγχο 
πλοιοκτητών ή κατασκευαστών πλοίων, ή άλλων οι οποίοι 
αναπτύσσουν εμπορική δραστηριότητα στην κατασκευή, 
στον εξοπλισμό, στην επισκευή ή στην εκμετάλλευση 
πλοίων. Ο οργανισμός δεν πρέπει να εξαρτάται, σε μεγάλο 
βαθμό, ως προς τις προσόδους του, από μία και μόνη 
εμπορική επιχείρηση. 

Β. ΕΙΔΙΚΑ 

1. Ο οργανισμός πρέπει να διαθέτει: 

α. επαρκές τεχνικό, διοικητικό και ερευνητικό προσω¬ 
πικό καθώς και προσωπικό υποστήριξης ανάλογο προς τα 
καθήκοντα και προς τον αριθμό των καταχωρημένων σκα¬ 
φών και ικανό για την κατάρτιση και εφαρμογή κανόνων 
και κανονισμών. 

β. Παγκόσμια κάλυψη με το αποκλειστικά απασχολού¬ 
μενο τεχνικό του προσωπικό ή με αποκλειστικά απασχο¬ 
λούμενο τεχνικό προσωπικό άλλων αναγνωρισμένων ορ¬ 
γανισμών. 

2.0 οργανισμός πρέπει να διέπεται από κώδικα δεοντο¬ 
λογίας. 

3. Στον οργανισμό, η διοίκηση και η διαχείριση πρέπει να 
ασκούνται κατά τρόπον ώστε να διασφαλίζεται η εχεμύ¬ 
θεια των πληροφοριών που απαιτούνται από τη ΔΕΕΠ. 

4. Ο οργανισμός πρέπει να είναι πρόθυμος να παρέχει 
προς τη ΔΕΕΠ σχετικές πληροφορίες. 

5. Η διοίκηση του οργανισμού πρέπει να καθορίζει και 
να τεκμηριώνει την πολπική και τους στόχους του όσον 
αφορά στην ποιότητα, καθώς και στην προσήλωση του σ' 
αυτή, και να εξασφαλίζει ότι η πολιτική αυτή έχει γίνει κα¬ 
τανοητή, εφαρμόζεται και ακολουθείται σε άλα τα επί¬ 
πεδα του οργανισμού. 

6. Ο οργανισμός πρέπει να αναπτύσσει, εφαρμέζει και 
διατηρεί αποτελεσματικό εσωτερικό σύστημα ποιότητας 
με βάση τα κατάλληλα μέρη διεθνώς αναγνωρισμένων 
προτύπων ποιότητας και σύμφωνα προς τα ΕΝ 45004 
(φορείς επιθεώρησης) και ΕΝ 29001, όπως ερμηνεύονται 
από τις απαιτήσεις του προγράμματος πιστοποίησης για 
το σύστημα ποιότητας του Διεθνούς Συνδέσμου Νηογνω¬ 
μόνων (ΙΑ03). Το σύστημα αυτό πρέπει, μεταξύ άλλων, να 
διασφαλίζει ότι: 

α. Οι κανόνες και οι κανονισμοί του οργανισμού καταρτί¬ 
ζονται και διατηρούνται κατά τρόπο συστηματικό. 

β. Οι κανόνες και οι κανονισμοί του οργανισμού τηρού¬ 
νται. 

γ. Πληρούνται οι απαιτήσεις του θεσμοθετημένου έρ¬ 
γου για το οποίο έχει εξουσιοδοτηθεί ο οργανισμός. 

δ. Είναι καθορισμένες και τεκμηριωμένες οι αρμοδιότη¬ 
τες, οι εξουσίες και οι σχέσεις του προσωπικού του οποίου 
η εργασία έχει αντίκτυπο στην ποιότητα των υπηρεσιών 
που παρέχει ο οργανισμός. 

ε. Όλες οι εργασίες εκτελούνται υπό ελεγχόμενες συν¬ 
θήκες. 

στ. Υφίσταται σύστημα εποπτείας για τον έλεγχο των 
πράξεων και των εργασιών των επιθεωρητών και του τε¬ 
χνικού και διοικητικού προσωπικού που απασχολείται 
άμεσα από τον οργανισμό. 

ζ. Οι απαιτήσεις του μείζονος σημασίας θεσμοθετημέ¬ 
νου έργου για το οποίο είναι εξουσιοδοτημένος ο οργανι¬ 
σμός εκτελούνται ή επιβλέπονται άμεσα μόνο από τους 
αποκλειστικής απασχόλησης επιθεωρητές του η μέσω 
αποκλειστικής απασχόλησης επιθεωρητών άλλων ανα¬ 
γνωρισμένων οργανισμών. 

η. Εφαρμόζεται σύστημα ενημέρωσης των επιθεωρη¬ 
τών και συνεχούς βελτίωσης των γνώσεών τους. 

θ. Τηρούνται μητρώα στα οποία εμφανίζεται η επίτευξη 
των απαιτήσεων των προτύπων για τα θέματα τα καλυπτό¬ 
μενα από τις προσφερόμενες υπηρεσίες καθώς και η απο- 
τελεσματικότητα της λειτουργίας του συστήματος ποιότη¬ 
τας, και 

ι. Ακολουθείται συνολικό σύστημα προγμαμματισμένων 
και τεκμηριωμένων εσωτερικών ελέγχων όσον αφορά στις 
δραστηριότητες που σχετίζονται με την ποιότητα, σ’ 
όλους τους τόπους εγκατάστασης. 

7.0 οργανισμός πρέπει να αποδεικνύει ότι έχει την ικα¬ 
νότητα: 

α. Να αναπτύσσει και να διατηρεί ενημερωμένο ένα 
πλήρες και επαρκές σύνολο δικών του κανόνων και κανο¬ 
νισμών για το σκάφος, το μηχανολογικό και ηλεκτρολογικό 
εξοπλισμό και τον εξοπλισμό ελέγχου, ποιότητας αντί¬ 
στοιχης εκείνης των διεθνώς αναγνωρισμένων τεχνικών 
προτύπων βάσει των οποίων είναι δυνατή η έκδοση των πι¬ 
στοποιητικών της Διεθνούς Σύμβασης ΠΑΑΖΕΘ (301Α3) 
και των πιστοποιητικών ασφαλείας επιβατηγού πλοίου 
(όσον αφορά στην επάρκεια κατασκευής του πλοίου και 
στα ουσιώδη μηχανολογικά συστήματα αυτού) καθώς και 
των πιστοποιητικών γραμμών φόρτωσης (όσον αφορά 
στην επάρκεια της αντοχής του πλοίου). 

β. Να διενεργεί όλες τις επιθεωρήσεις και ελέγχους που 
απαιτούνται από τις διεθνείς συμβάσεις για την έκδοση πι¬ 
στοποιητικών, περιλαμβανόμενης και της αξιολόγησης, με 
τη χρήση ειδικευμένου προσωπικού με τα κατάλληλα προ¬ 
σόντα, της εφαρμογής και της διατήρησης του συστήμα¬ 
τος διαχείρισης της ασφάλειας, τόσο στην ξηρά όσο και 


στα πλοία, που αποτελεί μέρος της πιστοποίησης. 

8. Ο οργανισμός, όσον αφορά στο σύστημα ποιότητας 
που εφαρμόζει, υπόκειται σε πιστοποίηση από ανεξάρ¬ 
τητο σώμα ελεγκτών, αναγνωρισμένο από την αρμόδια 
Α ΡΧή τη? χώρας στην οποία είναι εγκατεστημένος. 

9. Ο οργανισμός, στην κατάρτιση των κανόνων του ή/και 
των κανονισμών του, πρέπει να επιτρέπει τη συμμετοχή 
εκπροσώπων του ΥΕΝ και άλλων ενδιαφερόμενον μερών. 

"Αρθρο 14 

Μεταβατικές διατάξεις 

Τα πιστοποιητικά που έχουν εκδοθεί για πλοία με Ελλη¬ 
νική σημαία από εξουσιοδοτημένο οργανισμό πριν την 
ημερομηνία έναρξης ισχύος του διατάγματος αυτού, εφό¬ 
σον ο εν λόγω Οργανισμός δεν εξουσιοδοτηθεί σύμφωνα 
με τις διατάξεις του παρόντος, πρέπει να αντικαταστα- 
θούν με νέα πιστοποιητικά που θα εκδοθούν από εξουσιο¬ 
δοτημένους σύμφωνα με τις διατάξεις του παρόντος Ορ¬ 
γανισμούς το αργότερο εντός έξη μηνών από την έναρξη 
ισχύος του διατάγματος αυτού. 

"Αρθρο 15 

Καταργούμενες διατάξεις 

1. Δύο μήνες από τηνημερομηνία δημοσίευσης του κει¬ 
μένου του προτύπου της γραπτής συμφωνίας που προ- 
βλέπεται στο άρθρο 6 του παρόντος διατάγματα καταρ- 
γοϋνται: 

1. Το Π.Δ. 482/80 (Α 133) «περί εξουσιοδοτήσεως διε¬ 
θνώς ανεγνωρισμένων Νηογνωμόνων κλπ». 

2. Το Π.Δ. 1021/81 (Α 253) «περί τροποποιήσεως του 
π.δ. 482/80 (Α 133) κλπ». 

3. Το Π.Δ. 253/84 (Α 98) «περί τροποποιήσεως του π.δ. 
482/80 (Α 133) κλπ». 

4. Το Π.Δ. 406/83 (Α 152) «Αντικατάσταση τηςπεριπτ. 
(β) της πρώτης παραγράφου του άρθρου 3 του π.δ. 
482/80 (Α 133) κλπ*. 

5. Το Π.Δ. 112/95 (Α 71) «Τροποποίηση του π.δ. 
482/80 (Α 133) κλπ». 

6. Το Π.Δ. 233/95 (Α 134) «Τροποποίηση του π.δ. 542/ 
1984 «εξουσιοδότηση οργάνων για την καταμέτρηση της 
χωρητικότητας των Ελληνικών πλοίων κλπ» (Α 201). 

7. Το άρθρο 5 και η παράγραφος 2 του άρθρου 7 του 
π.δ. 542/84 (Α 201) που αντί καταστάθηκε με το π.δ. 
56/90 (Α 23). 

8. Τα άρθρα 15 και 26, 29 και 45 του π.δ. 399/80 (Α 
110) «περί εγκρίσεως και θέσεως εις εφαρμογήν Κανονι¬ 
σμού» «περί γραμμών φορτώσεως των πλοίων». 

9. Η παράγραφος 3 του άρθρου 3 του π.δ. 479/84 (Α 
169) όπως τροποποιήθηκε με το άρθρο Μόνο του π.δ. 
167/86 (Α 63). 

10. Κάθε άλλη διάταξη που ανάγεται σε θέματα τα 
οποία ρυθμίζεται από τις διατάξεις αυτού του προεδρικού 
διατάγματος ή αντίκειται σ’ αυτές. 

"Αρθρο 16 
"Εναρξη ισχύος 

Η ισχύς του παρόντος αρχίζει δύο μήνες από την ημερο¬ 
μηνία δημοσίευσης του κειμένου του προτύπου της γρα¬ 
πτής συμφωνίας που προβλέπεται στο άρθρο 6 αυτού του 
διατάγματος. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος. 

Αθήνα, 25 Φεβρουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΑΝΝΟΣ ΠΑΠΑΝΤΩΝΙΟΥ ΣΤΑΥΡΟΣ ΣΟΥΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 33 (3) 

Τροποποιήσεις και συμπληρώσεις διατάξεων του Κεφ. Β' 
του π.δ. 170/1996 «Κανονισμός κατάταξης δοκίμων 
πυροσβετών και μεταθέσεων του πυροσβεστικού προ¬ 
σωπικού του Πυροσβετικού Σώματος» (Α' 131). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 
α. Της παραγράφου 1, εδάφιο στ και θ, του άρθρου 11 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό ανπκαταστάθηκε 
από την παράγραφο 1 του άρθρου 1 του Ν. 1590/ 
1986. 

β. Της παραγράφου 2 του άρθρου 1 του Ν. 1590/1986 
«Τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις» (Α 49). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137), το οποίο προστέθηκε με 
το άρθρο 27 του Ν. 2081/1992 (Α' 154). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

ε. Του Π.Δ. 108/1994 «Περιορισμός αρμοδιότητας 
κατά την έκδοση κανονιστικών διαταγμάτων και αποφά¬ 
σεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Α' 82). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

3. Την 35/1997 Γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Δημόσιας Τά¬ 
ξης, αποφασίζουμε: 

Άρθρο 1 

Στο Κεφάλαιο Β' «Κανονισμός Μεταθέσεων» του Π.Δ. 
170/1996 επέρχονται οι ακόλουθες τροποποιήσεις και 
συμπληρώσεις: 

1. Το πρώτο εδάφιο της παρσγρ. 1 του άρθρου 11 αντι¬ 
καθίσταται ως εξής: 

«1. Η συνολική υπηρετούσα δύναμη σε προσωπικό του 
Πυροσβετικού Σώματος κατανέμεται, τον Δεκέμβριο εκά- 
στου έτους, στις λειτουργούσες Υπηρεσίες αυτού με από¬ 
φαση του Υπουργού Δημόσιος Τάξης με υποχρεωτική 
πρόβλεψη όμοιας δύναμης σε όμοιας Τάξης ανεξάρτη¬ 
τους Σταθμούς, τόσο στο σύνολο όσο και κατά βαθμούς 
στους αξιωματικούς και με την υποχρέωση για τους υπαλ¬ 
λήλους από το βαθμό του Πυρονόμου και κάτω όπως στις 
μάχιμες Υπηρεσίες τουλάχιστον το 1 /5 και το 1 /3 της δύ¬ 
ναμης να είναι αντίστοιχα απόφοιτοι παραγωγικής Σχολής 
και οδηγοί πυροσβεστικών οχημάτων». 


2. Στο τέλος του δευτέρου εδαφίου της παραγρ. 3 του 
άρθρου 11 προστίθεται φράση ως εξής: 

«Και δεν έχουν δηλώσει την πόλη στην οποία υπηρετούν 
ως πόλη συμφερόντων». 

3. Το τελευταίο εδάφιο της παραγρ. 3 του άρθρου 11 
αντικαθίσταται ως εξής: 

«Μεταθέσεις από και προς τον τόπο συμφερόντων του 
υπαλλήλου για πόλη ή από πόλη που απέχει λιγότερο από 
50 χιλιόμετρα καθώς και μεταθέσεις για οπουδήποτε, 
εφόσον αυτές διήρκεσαν λιγότερο από έξι (6) μήνες και ο 
υπάλληλος επέστρεψε στον τόπο των συμφερόντων του, 
δεν διακόπτουν το χρόνο του πρώτου εδαφίου της παρού¬ 
σας». 

4 Στο τέλος του πρώτου εδάφιου του άρθρου 13 προ¬ 
στίθεται η φράση: 

«ή για την απόκτηση μεταπτυχιακού τίτλου σπουδών συ¬ 
ναφών με τις δραστηριότητες του Πυροσβετικού Σώματος 
από ΑΕΙ της ημεδαπής». 

5. Στην παραγρ. 3 του άρθρου 17 προστίθεται φράση ως 
εξής: 

«συγκρινόμενοι μεταξύ τους με βάση τα μόρια που δια¬ 
θέτουν, εκείνων που διαθέτουν τα λιγότερα μόρια μετατι- 
θεμένων στις Υπηρεσίες της παραγρ. 6 του άρθρου 11 
του παρόντος». 

6. Το τελευταίο εδάφιο της παραγρ. 2 (δ) του άρθρου 
18 αντικαθίσταται ως εξής: 

«Δεν θεωρείται μετάθεση για τον υπολογισμό μορίων 
για την περίπτωση αυτή και την προηγούμενη (γ), μετά¬ 
θεση που διήρκησε λιγότερο από έξι (6) μήνες». 

7. Στην αρχή της παραγρ. 4 του άρθρου 18 προστίθεται 
εδάφιο ως εξής: 

«4. Οι τοποθετήσεις των εξερχομένων από το Τμήματα 
Αρχιπυροσβετών και Ανθυποπυραγών της Πυροσβετικής 
Ακαδημίας θεωρούνται μεταθέσεις για τον υπολογισμό 
μορίων των περιπτώσεων (γ) και (δ) του παρόντος άρθρου, 
εκτός εκείνων προς την πόλη στην οποία υπηρετούσαν 
πριν την εισαγωγή τους στα Τμήματα αυτά». 

8. Η παραγρ. 2 του άρθρου 21 αντικαθίσταται ως εξής: 

«2. Με τη διαδικασία της προηγούμενης παραγράφου ο 

Αρχηγός του Πυροσβετικού Σώματος, μπορεί να μεταθέ¬ 
τει από οποιαδήποτε Υπηρεσία και αν υπηρετούν, Αξιωμα¬ 
τικούς προκειμένου να τοποθετηθούν στο Γραφείο 
Υπουργού Δημόσιας Τάξης κατά το άρθρο 7 (α) του π.δ. 
123/1992 (Α' 56), στο τμήμα του Πυροσβετικού Σώματος 
στο Υπουργείο Δημόσιας Τάξης και Υπασπιστές του Αρ¬ 
χηγού και Υπαρχηγού του Πυροσβετικού Σώματος. 

Για τον αρχαιότερο από τους Αξιωματικούς που τοποθε¬ 
τούνται στο Τμήμα του Πυροσβετικού Σώματος στο 
Υπουργείο, τον Αξιωματικό που τοποθετείται στο Γ ραφείο 
Υπουργού και τους Υπασπιστές Αρχηγού και Υπαρχηγού, 
για όσο χρόνο υπηρετούν στις θέσεις αυτές, δεν ισχύει ο 
κανονισμός Μεταθέσεων, μετά δε από την θέση τους 
αυτή επανέρχονται στην Υπηρεσία από την οποία προήλ¬ 
θαν, αν εξακολουθεί να υπάρχει σ’ αυτή θέση του βαθμού 
τους, διαφορετικά μετατίθενται κατά τις επόμενες τακτι¬ 
κές μεταθέσεις σύμφωνα με τις διατάξεις του παρόντος 
κανονισμού». 

9. Στο άρθρο 21 προστίθεται παραγρ. 6 ως εξής: 

«6. Οι μετακινήσεις πυροσβεστικών υπαλλήλων μέχρι 
και το βαθμό του Υπουργού προς τις Ε.Μ. Α.Κ. επιτρέπεται 
μόνον εφόσον η ηλικία τους είναι μέχρι και 35 ετών προη¬ 
γουμένων υποχρεωτικά αυτών που έχουν υπηρετήσει τη 

στρατιωτική τους θητεία σε Ειδικές Μονάδες των Ενό¬ 
πλων Δυνάμεων και είναι κάτοχοι πτυχίου υποβρύχιου κα- 
ταστροφέα ή αλεξιπτωτιστή άλλως αυτών που έχουν υπη¬ 
ρετήσει μόνον σε Ειδικές Μονάδες. 

10. Η παραγρ. 4 του άρθρου 22 αντικαθίσταται ως εξής: 

«4. Οι διατάξεις του παρόντος κανονισμού εκτός των 
διατάξεων των άρθρων 10, 11 παραγρ. 7, 12, 13, 14,16 
και 19 δεν έχουν εφαρμογή για τους αξιωματικούς που 
φέρουν το βαθμό του Αντιπυράρχου, οι οποίοι υπηρετούν 
υποχρεωτικά σε οργανικές θέσεις του βαθμού τους. Για 
τους αξιωματικούς που φέρουν το βαθμό του Πυράρχου 
και Αρχιπυράρχου έχουν εφαρμογή μόνο οι διατάξεις του 
άρθρου 10 και 19 παραγρ. 1 και 2 του παρόντος κανονι¬ 
σμού». 

"Αρθρο 2 

Για τους Πυροσβέστες που θα εξέλθουν από το Τμήμα 
Πυροσβεστών της Πυροσβεστικής Ακαδημίας κατά το 
έτος 1997 δεν έχουν εφαρμογή οι διατάξεις της παραγρ. 3 
του άρθρου 2 του Π.Δ. 170/1996. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 27 Φεβρουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΠΟΥΡΓΟΙ ΔΗΜΟΣΙΑΣ ΤΑΞΗΣ 

ΓΈΩΡΠΟΣ ΡΩΜΑΙΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 13/14.1.97 (τ.Α") στο οποίο δημοσιεύθηκαν οι 
διορθώσεις σφαλμάτων του 379/96 Προεδρικού Διατάγ¬ 
ματος με θέμα «Κανονισμός πυροσβεστικών μέσων των 
πλοίων», διορθώνεται στη σελίδα 89 στη β’. στήλη στον 
πέμπτο στίχο το εσφαλμένο «ν/ν (9*ί>, στο ορθό 

«νΜόήΤ». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


